Յոթերորդ որդին

«**Յոթերորդ որդին**» (), ռեժիսոր Սերգեյ Բոդրով ավագի ֆանտաստիկ ֆիլմը, որը նկարահանվել է Ջոզեֆ Դիլեյնիի *«The Wardstone Chronicles»* շարքի առաջին՝ «Վհակի աշակերտը» վեպի հիման վրա։ Գլխավոր դերերում նկարահանվել են Բեն Բառնսը, Ջեֆ Բրիջեսը և Ջուլիանա Մուրը։ Համաշխարհային պրեմիերան կայացել է Ֆրանսիայում 2014 թվականի դեկտեմբերի 17-ին։

Ըստ Ջեֆ Բրիջեսի, որը ֆիլմում կատարել է Վհակի դերը, ֆիլմն ունի երկու առանցքային միտք՝ «բարին և չարը բաժանող գիծը անցնում է մեր ներսով», այդ իսկ պատճառով «չարի դեմ պայքարելն այնքան դժվար է. ոչ ոք իրենից չի կտրի սեփական սրտի և հոգու մի մասը»։

## Սյուժե
### Նախաբան
Նախաբանում Գրեգորի անունով ասպետը լեռան վրա գտնվող ստորգետնյա բանտում բանտարկում է ինչ-որ Չարի։ Անցնում են տարիներ, գալիս է արյունոտ Լուսինը և Չարը, ուժ ստանալով, վիշապի տեսքով դուրս է գալիս զնդանից։

Միևնույն ժամանակ, զանգի ձայնը Վհակի երիտասարդ աշակերտ Ուիլյամ Բրեդլիին (Քիթ Հարինգթոն) տեղեկացնում է խնդրի առկայության մասին, որը պահանջում է իր ուսուցիչ Գրեգորիի (Ջեֆ Բրիջես) մասնակցությունը։ Նա նախ պանդոկում հաշվեհարդար է տեսնում բռնարարի հետ՝ ծեծելով նրան գարեջրի գավաթով, այնուհետև եկեղեցում անցկացնում է էկզորսիզմի նիստ՝ աղջկա միջից վտարելով մի դևի, որը հզոր կախարդ Մալկինն (Ջուլիանա Մուր) է՝ Գրեգորիի նախկին սիրեցյալը, որին  նա փորձում էր ընդմիշտ բանտարկել զնդանում։ Խավարի ուժերի դեմ պայքարողներին չի հաջողվում սպանել Մալկինին։ Երբ Գրեգորին նրան փակում է երկաթե վանդակի մեջ, նա ներս է քաշում Բրեդլիին և սպանում նրան։ Երբ նա փորձում է այրել Մալկինին, Գերագույն կախարդը դուրս է գալիս զնդանից և թռչում դեպի լեռներում գտնվող լքված տաճար։ Գրեգորն ստիպված է իր համար նոր աշակերտ փնտրել։

### Յոթերորդ որդին
Հավաքելով իր հետևորդներին՝ Մալկինը պատրաստվում է իր սարսափելի զայրույթը թափել աշխարհի վրա։ Նրա ճանապարհին կանգնած է միայն վարպետ Գրեգորին։

Հանդիպման ժամանակ ծերունին դեմ առ դեմ է կանգնում չարին, որի վերադարձից նա միշտ վախենում էր։ Այժմ նա ժամանակ ունի մինչև հաջորդ լիալուսինը, որպեսզի անի այն, ինչ սովորաբար տևում է տարիներ՝ մարզել նոր աշակերտին՝ Թոմ Ուորդին (Բեն Բառնս), պայքարել մութ մոգության դեմ։ Մարդկության միակ հույսը յոթերորդ որդու յոթերորդ որդին է։

## Դերերում
* Բեն Բարնս — *Թոմ Ուորդ**
* [[Ալիսյա Վիկանդեր]] — *Էլիս**'
* [[Ջեֆ Բրիջես]] — ''Գրեգորի**'
* Ջուլիան Մուր — *տիկին Մալկին**
* [[Քիթ Հարինգթոն]] — *Ուիլյամ Բրեդլի*
* [[Ջիմոն Հոնսու]] — *Ռադու*
* Ջեյսոն Սքոթ Լի — *Ուրագ*
* [[Օլիվիա Ուիլյամս]] — *Թոմի մայրը*
* [[Անթյե Թրաուե]] — *Լիզի, Մալկինի քույրը**
* Ջոն Դեսանտիս — *Քլիք*

## Նկարահանումներ
Նկարահանումներն սկսվել են 2012 թվականի մարտի 19-ին և տեղի են ունեցել Վանկուվերում և Լոս Անջելեսում։

Թոմ Ուորդի դերի համար լսումների են մասնակցել Ալեքս Պետիֆեր, Շայլո Ֆեռնանդեսը, Սեմ Քլաֆլին, Քալեբ Լենդրի Ջոնսը և Ջեյմս Ֆրեշվիլը։ Էլիսի դերի հավակնորդներն են եղել Ջենիֆեր Լոուրենսը, Դիաննա Էյգրոնը, Իմոջեն Փութսը և Ֆելիսիթի Ջոնսը։

Բրիջեսը պնդել է, որ ֆիլմում իր կերպար ունենա դուրս ցցված ատամ (ինչի պատճառով նա այնպես է սվսվախոսացել, որ որոշ տեսարաններ ստիպված են եղել վերահնչյունավորել), իսկ Ջուլիանա Մուրը ցանկացել է գեղեցիկ մահանալ։

## Երաժշտություն
Սկզբում ֆիլմի երաժշտությունը պետք է գրեին Ալլա Ռախա Ռահմանն ու Տուոմաս Կանտելինենը։ Սակայն խիտ գրաֆիկի պատճառով Ռահմանն ստիպված է եղել հրաժարվել նախագծին մասնակցելուց։ Արդյունքում, 2013 թվականի դեկտեմբերին Կանտելինենը նույնպես դուրս է եկել նախագծից, և ֆիլմի երաժշտությունը գրել է կոմպոզիտոր Մարկո Բելտրամին, որը հայտնի էր թրիլլերի և սարսափ ֆիլմերի համար գրած սաունդթրեքներով։

## Վարձույթ
Ֆիլմը ձախողվել է վարձույթում՝ չհավաքելով դրա ստեղծման և առաջխաղացման ծախսերը։

## Ծանոթագրություններ

## Արտաքին հղումներ

* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2014 ֆիլմեր
Կատեգորիա:IMAX ֆիլմեր
Կատեգորիա:Legendary Pictures ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական արկածային ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆենտեզի ֆիլմեր
Կատեգորիա:Կանադական արկածային ֆիլմեր
Կատեգորիա:Կանադական ֆենտեզի ֆիլմեր
Կատեգորիա:Չինական արկածային ֆիլմեր
Կատեգորիա:Ֆիլմեր վհուկների մասին